SLUŽBENI GLASNIK GRADA DUBROVNIKA

Broj 15. Godina LIX

Dubrovnik, 7. studenog 2022. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

IZBORNO POVJERENSTVO ZA PROVEDBU IZBORA ZA ČLANOVE VIJEĆA JEDINICA MJESNE SAMOUPRAVE GRADA DUBROVNIKA

155. Odluka o poništenju glasovanja na biračkom mjestu broj 4. Gradski kotar Lapad za izbor članova vijeća mjesnih odbora i gradskih kotareva

**IZBORNO POVJERENSTVO ZA PROVEDBU IZBORA**

**ZA ČLANOVE VIJEĆA JEDINICA MJESNE SAMOUPRAVE**

**GRADA DUBROVNIKA**

**155**

Na temelju članka 23. Odluke o izboru članova vijeća mjesnih odbora i gradskih kotareva („Službeni glasnik Grada Dubrovnika“, broj 5/14) Izborno povjerenstvo za provedbu izbora za članova Vijeća jedinica mjesne samouprave Grada Dubrovnika, donijelo je

**O D L U K U**

1. Poništava se glasovanje na biračkom mjestu broj 4. Gradski kotar Lapad za izbor članova vijeća mjesnih odbora i gradskih kotareva.
2. Raspušta se birački odbor Gradskog kotara Lapad imenovan rješenjem Izbornog povjerenstva od 27. listopada 2022. godine.
3. Novi birački odbor imenovat će se posebnom odlukom Izbornog povjerenstva.
4. Na biračkom mjestu pod točkom 1. ove Odluke glasovanje će se ponoviti 13. studenog 2022. godine.
5. Ova odluka stupa na snagu danom objave u „Službenom glasniku Grada Dubrovnika“.

Obrazloženje

Gradsko vijeće Grada Dubrovnika na 14. sjednici, održanoj 5. rujna 2022., donijelo  je Odluku o raspisivanju izbora za članove vijeća mjesnih odbora i gradskih kotareva Grada Dubrovnika („Službeni glasnik Grada Dubrovnika“, broj 11/22) koji su se održali 6. studenog 2022. godine.

U Zapisniku o radu biračkog odbora na biračkom mjestu broj 4. Gradski kotar Lapad navedeno je sljedeće: birački odbor preuzeo je ukupno 5652 glasačka listića, u izvodu iz popis birača na biračkom mjestu upisano 5652 birača, glasovalo je 503 birača, neupotrebljenih glasačkih listića je 5116, niti jedan temeljem potvrde te je ukupno glasovalo 503 birača. Navedeno je 496 važećih i 7 nevažećih glasačkih listića.

Pod točkom VII. Zapisnika o radu biračkog odbora navedeno je da uz navedene listiće postoje 33 listića iskorištena na terenu koja su sporna. Po povratku s terena 4 od tih 33 nisu pronađena na biračkom popisu. Zbog nemogućnosti utvrđivanja o koja četiri se radi navedeno je da su morali isključiti sva 33 listića.

Izborno povjerenstvo u svom stalnom i proširenom sastavu nakon uvida u dostavljeni Zapisnik biračkog odbora broj 4. za Gradski kotar Lapad, jednoglasno je utvrdilo da, sukladno članku 64. Zakona o lokalnim izborima („Narodne novine“, broj 144/12, 121/16, 98/19, 42/20, 144/20, 37/21), Zapisnik o radu biračkog odbora nije pravilno ispunjen te se Zapisnik o radu biračkog odbora ne prihvaća zbog utvrđenih zakonskih nepravilnosti.

Nadalje, utvrđeno je da birački odbor nije ni postupio sukladno članku 63. Zakona o lokalnim izborima i obustavio daljnje radnje nakon što je utvrdio da je glasovalo više birača od utvrđenog broja birača koji su glasovali.

Slijedom navedenog Izborno povjerenstvo postupilo je kao u izreci ove Odluke.

KLASA: 024-03/22-03/02

URBROJ: 2117-1-09-22-04

Dubrovnik, 6. studenog 2022.

Predsjednica Povjerenstva:

**Nada Medović**, dipl. iur., v. r.

---------------------------------------